सोमदेव 65वें स्थान पर खिसके  
सोमदेव ताजा एटीपी रैंकिंग में दो पायदान खिसककर 65वें स्थान पर आ गए तबकि बाकी सभी खिलाड़ियों की रैंकिंग जस की तस है।
भारतीय टेनिस स्टार सोमदेव देववर्मन ताजा एटीपी रैंकिंग में दो पायदान खिसककर 65वें स्थान पर आ गए तबकि बाकी सभी खिलाड़ियों की रैंकिंग जस की तस है। पिछले सप्ताह कैरियर की सर्वश्रेष्ठ 63वीं रैंकिंग हासिल करने वाले सोमदेव ने विम्बलडन के बाद ब्रेक लिया था।  डब्ल्यूटीए रैंकिंग में सानिया मिर्जा की स्थिति में एकल (63) और युगल (11) में कोई बदलाव नहीं आया है। टीम रैंकिंग में भी वह रूस की एलेना वेसनीना के साथ वष्रांत चैम्पियनशिप रेस में दूसरे स्थान पर है। एटीपी युगल रैंकिंग में महेश भूपति (पांच), लिएंडर पेस (आठ) और रोहन बोपन्ना (10) की स्थिति में यथावत है। टीम रैंकिंग में पेस और भूपति चौथे जबकि बोपन्ना और ऐसाम उल हक कुरैशी छठे स्थान पर हैं।